《华山上沙里访徐昭法先生隐居》
清代·陶孚尹

华山幽绝处，高士此岩居。铜狄增新恨，金陀感旧书。

三湘吟思迥，九畹墨痕疏。造访空车骑，孤标邈不如。

作者简介：（1635—1709）清江苏江阴人，字诞仙。所居白鹿山庄，为东坡居士田宅，饶园林水竹之胜，因号白鹿山人。贡生。康熙二十五年选桐城教谕，越五年告归。诗文有才气，性喜结纳。有《欣然堂集》。